Rouantelezh Naplez

Rouantelezh Naplez zo ur rouantelezh a zo bet e kreisteiz Italia hag a voe unanet ouzh Rouantelezh Italia e 1861. 
Meur a wech e voe stag ouzh rouantelezh Sikilia hag anvet a-wechoù Rouantelezh an Div Sikilia. 

Istor
XIXvet kantved
Mont a reas Rouantelezh an Div Sikilia, ma rene Ferdinando IV Naplez, a-du gant an Trede Kenunaniezh a-enep Napoleone Buonaparte e 1805.

Rouantelezh Naplez (1805-1815)
En 1806, goude emgann Austerlitz, hag emgann Campo Tenese, e voe krouet ur Rouantelezh Naplez ofisiel gant Napoleone Buonaparte evit e vreur Giuseppe Buonaparte. Tec'hel a rankas ar roue Ferdinando da Sikilia ma chomas roue.

Daou vloaz goude, e 1808, e kasas Napoleon e vreur Giuseppe da ren da Spagn. Neuze e voe fiziet ar rouantelezh en e vreur-kaer Joachim Murat, dimezet da Carolina Buonaparte. Klask a reas Murat aloubiñ Sikilia meur a wech, met tro wenn a reas bep tro. Difennet e oa an enez gant ar morlu saoz. 

Goude faezhadenn Napoleon e 1814 e sinas Murat un emglev gant Aostria evit mirout e rouantelezh , en desped da glemmoù Ferdinando ha d'e skoazeller saoz. 

 1861: staget eo Rouantelezh Naplez ouzh Rouantelezh Italia


Pennadoù kar
Rouantelezh an Div Sikilia
Rouaned Naplez ha Sikilia

Rummad:Stadoù kozh Italia
Rummad:Rouantelezh Naplez